Atklāta konkursa
“Notekūdeņu attīrīšanas iekārtu vadības un automatizācijas sistēmas modernizācija”
identifikācijas Nr. DŪ 2026/26

Daugavpilī, 2026. gada 20. augustā

Atbildes uz jautājumiem Nr.3
Sabiedrības ar ierobežotu atbildību “Daugavpils ūdens” iepirkumu komisija atklātā konkursa “Notekūdeņu attīrīšanas iekārtu vadības un automatizācijas sistēmas modernizācija”, identifikācijas Nr. DŪ 2026/26, ietvaros saņēma ieinteresēta piegādātāja zemāk norādītos jautājumus.
	Jautājumi
	Atbildes

	1. Par Tehniskās specifikācijas 2.2.5. punktu

Tehniskās specifikācijas punktā 2.2.5 noteikts: “SCADA un PLC savienošanai modernizēt datu pārraides tīklu uz Ethernet bāzes, nodrošinot to aizsardzību atbilstoši spēkā esošo normatīvo aktu kiberdrošības prasībām un NIS2 direktīvas
prasībām.”

2.1. Lūdzam precizēt atbilstoši Ministru kabineta noteikumiem Nr. 397., kuras klases informācijas sistēma ir Daugavpils Ūdens.






2.2. Ņemot vērā ka NIS2 ietvars ir plašāks par pārraides tīkla izbūvi, lūdzam precizēt vai jāievieš arī citas funkcijas, kā, piemēram, (bet ne tikai), SIEM, IDS, rezerves kopiju risinājumi, attālinātās piekļuves risinājumi.

	








2.1. Atbilstoši Ministru kabineta 25.06.2025. noteikumiem Nr.397 “Minimālās kiberdrošības prasības”, pašreizējā (esošā) informācijas sistēma atbilst “B” klasei. Atkarībā no Pretendenta piedāvātā konkrētā tehniskā risinājuma, pēc modernizācijas informācijas sistēmas klase var tikt paaugstināta līdz “A” klasei.

2.2. TS 1.1.pielikuma 9.7.punktā noteiktas minimālās kiberdrošības prasības atbilstoši uzskaitītajiem normatīvajiem aktiem un standartiem (Direktīva (ES) 2022/2555, Regula (ES) 2019/881, Nacionālās kiberdrošības likums, Ministru kabineta 25.06.2025. noteikumi Nr.397 “Minimālās kiberdrošības prasības”, IEC 62443, ISO/IEC 15408). Ievērojot, ka SIA “Daugavpils ūdens” ir būtisko pakalpojumu sniedzējs Nacionālās kiberdrošības likuma izpratnē, Pretendentam papildus datu pārraides tīkla modernizācijai jānodrošina arī pārējo minēto normatīvo aktu un standartu prasību izpilde atbilstoši sistēmas klasei. Konkrēto tehnisko risinājumu un tā apjomu, t.sk. vai un kādā apjomā nepieciešami tādi papildu risinājumi kā SIEM, IDS, rezerves kopiju vai attālinātās piekļuves risinājumi, Pretendents nosaka patstāvīgi, pamatojoties uz minētajām prasībām un piedāvātā risinājuma arhitektūru.



	2. Par Tehniskās specifikācijas 6.2. punktu

Tehniskās specifikācijas punktā 6.2. noteikts:
“Esošā vadības sistēma modernizācijas laikā jāuztur darba kārtībā līdz brīdim, kad konkrētā tehnoloģiskā mezgla jaunais kontrolieris, ieeju/izeju moduļi, vadības algoritmi, avārijas un bloķēšanas funkcijas ir pārbaudītas un pieņemtas ekspluatācijā.”

2.1. Lūdzam precizēt kā konkrētais tehnoloģiskais mezgls tiks pieņemts ekspluatācijā?









2.2. Vai pareizi saprotam, ka līdz pieņemšanai ekspluatācijā jāsaglabā visas automātikas komponentes, kas patreiz nodrošina tehnoloģiskā procesa vadību? Kas faktiski nozīmē, ka piegādes apjomā paredzētā automātika ir jāizbūvē un jāpiegādā jaunās automātikas sadalnēs un jānovieto blakus esošajai.



2.3. Vai patreizējās automātikas demontāža (konkrētajā tehnoloģiskajā mezglā) ir pieļaujama tikai pēc jaunās automātikas nodošanas ekspluatācijā?

	









2.1. Jaunās vadības sistēmas ieviešana paredzēta pakāpeniski, tehnoloģiskais mezgls pēc tehnoloģiskā mezgla. Katram mezglam sākotnēji tiek veikta ieviešana pagaidu ekspluatācijā, veicot signālu pārbaudes un funkcionālos testus, tostarp pārbaudot vadības algoritmus, avārijas un bloķēšanas funkcijas. Pēc sekmīgas testu pabeigšanas attiecīgais mezgls var tikt pārslēgts darbam ar jauno automātiku.

[bookmark: _Hlk238133422]2.2. Esošā automātika attiecīgajā tehnoloģiskajā mezglā ir jāsaglabā darbspējīga līdz jaunās automātikas sekmīgai pārbaudei un ieviešanai pagaidu ekspluatācijā. Iepirkuma dokumentācijā nav noteikta prasība visu jauno automātiku izvietot atsevišķās jaunās sadalnēs blakus esošajām. Konkrētā tehniskā risinājuma izvēle ir Pretendenta kompetencē.

2.3. Jā. Esošās automātikas demontāža konkrētajā tehnoloģiskajā mezglā ir pieļaujama tikai pēc jaunās automātikas sekmīgas pārbaudes un attiecīgā mezgla ieviešanas pagaidu ekspluatācijā.

	Z 3. Par Tehniskās specifikācijas 6.11. punktu

Tehniskās specifikācijas 6.11. punktā noteikts: “Visā līguma darbības laikā (t.sk. garantijas laikā) Izpildītājs nodrošina ķimikāliju/reaģentu un rezerves daļu piegādi visu jaunu uzstādītu mēriekārtu darbības nodrošināšanai.”

3.1. Ņemot vērā, ka finanšu piedāvājuma veidnē nav paredzēta atsevišķa pozīcija minēto ķimikāliju/reaģentu un rezerves daļu izmaksām, lūdzam Pasūtītāju precizēt, kura Puse sedz ķimikāliju/reaģentu un rezerves daļu iegādes un piegādes izmaksas līguma darbības
laikā, tostarp garantijas periodā.

Ja minētās izmaksas ir jāsedz Izpildītājam, lūdzam precizēt paredzamo ķimikāliju/reaģentu un rezerves daļu apjomu, piegādes periodiskumu un finanšu piedāvājuma pozīciju, kurā Pretendentam šīs izmaksas ir jāiekļauj.

	




3.1. Visā līguma darbības laikā (t.sk. garantijas laikā) Izpildītājs nodrošina ķimikāliju/reaģentu un rezerves daļu piegādi visu jaunu uzstādītu mēriekārtu darbības nodrošināšanai. Garantijas laikā ķimikāliju/reaģentu un rezerves daļu piegāde notiek uz Izpildītāja rēķina.
Izpildītājs veic piegādes tādā apjomā, lai nodrošinātu jaunu uzstādīto mēriekārtu nepārtrauktu darbību.
Šī prasība attiecas tikai uz jaunām mēriekārtām, kas tiek piegādātas šī konkursa rezultātā noslēgtā līguma ietvaros.
Nolikuma 3.pielikumā “FINANŠU PIEDĀVĀJUMA SAGATAVOŠANAS VADLĪNIJAS” 4.punktā noteikts “Vienības cenās ir jāietver visas tādas tiešas un netiešas izmaksas, ja nav noteiktas atsevišķi, kas saistītas ar iepirkuma līguma prasību ievērošanu un iepirkuma līguma īstenošanu pilnā apmērā iepirkuma līgumā noteiktajā termiņā un garantijas laikā” un Pasūtītājs atbilstoši 8.punktam ir tiesīgs iepirkuma procedūras piedāvājuma vērtēšanas laikā lūgt Pretendentu iesniegt detalizētāku piedāvājumā minēto cenu pozīciju atšifrējumu.

	4. Par Tehniskās specifikācijas 1.1 Pielikuma 6. punktu

4.1. Lūdzam Pasūtītāju precizēt, ar kādu komunikācijas protokolu ir aprīkots paraugu ņēmējs izplūdē, kā arī vai šī mezgla tuvumā ir pieejams sakaru tīkls iekārtas attālinātai uzraudzībai un integrācijai kopējā SCADA sistēmā?
4.2. Lūdzam Pasūtītāju precizēt, vai septisko dūņu pieņemšanas mezglā ir sakaru tīkls objekta iekārtu attālinātai uzraudzībai un integrēšanai SCADA sistēmā?





4.3. TS 1.1 sadaļā Nr. 6 ir definēts:
“Paredzēt jauna datu pārraides tīkla pieslēguma ierīkošanu NAI, nodrošinot datu pārraides kanālu ar garantēto lejupielādes un augšupielādes ātrumu vismaz 200 Mbit/s.” Lūdzam Pasūtītāju precizēt, vai ar šo prasību ir domāts ārējā INTERNET tīkla pieslēguma izbūve NAI?

4.4. TS 1.1 sadaļā Nr. 6 ir definēts, ka jāveic septisko dūņu stacijas integrācija vadības sistēmā. Lūdzam Pasūtītāju precizēt informācijas apjomu, kas ir jānodod uz vadības sistēmu un kādā apjomā? Vai Pasūtītājam ir informācija par potenciālo klientu skaitu, no kuriem tiek vai arī tiks piegādātas septiskās dūņas?
	


4.1. Paraugu ņēmējs izplūdē nav aprīkots ar komunikācijas protokolu. Šī mezgla tuvumā sakaru tīkls pašlaik nav pieejams. Datu pārraidei tiek izmantots analoga signāls. 


4.2. Septisko dūņu pieņemšanas mezglā sakaru tīkls pašlaik nav pieejams. Pretendentam savā tehniskajā risinājumā jāparedz un jānodrošina nepieciešamais datu pārraides risinājums paraugu ņēmēja attālinātai uzraudzībai un integrācijai kopējā SCADA sistēmā, izmantojot esošo datu pārraides infrastruktūru, ciktāl tā ir pieejama un piemērojama.

4.3. Jā, ar minēto prasību ir domāta ārējā interneta tīkla pieslēguma izbūve NAI. Vēršam uzmanību, ka atbilstoši tehniskās specifikācijas 2.punkta (“Plānotās darbības”) 1.zemsvītras piezīmei, jauna datu pārraides tīkla pieslēguma ierīkošanu NAI administrācijas ēkā nodrošina Pasūtītājs.

4.4.Informācija par pašreizējo klientu daudzumu (septisko dūņu pieņemšana): no 11 līdz 23 mašīnām/dienā, potenciālo klientu skaits varētu būt līdz 32 mašīnām/dienā.

	5. Par Tehniskās specifikācijas 1.1 Pielikuma 9.1.4. punktu

SIA “Automation Engineering” dokumentācijas “Daugavpils valstspilsētas NAI vadības un automatizācijas sistēmas modernizācijai” – 9.1.4. punktā noteikts: “PLC komunikācijai ar attālināto ieeju/izeju moduļiem ir jābūt realizētai caur optiskiem pievienojumiem, pielietojot atvērtos industriālo standartu protokolus (piem. Profibus-DP vai Modbus TCP vai Ethernet/IP vai ekvivalents), vai pielietojot bezvadu datu pārraides tehnoloģijas.”

5.1. No šī punkta saprotam, ka ir jāizbūvē optiskais tīkls NAI teritorijā, ja bezvadu (WiFi) sakaru kanālus pieļaujams izmantot vienīgi nostādinātāju rotējošajiem tiltiem (informācija no iepriekš minētā dokumenta punkta Nr. 6 skaidrojošā teksta) – līdzam Pasūtītāju apstiprināt, vai mūsu izpratne ir pareiza.

5.2. Atbilstoši finanšu veidnei optiskie kabeļi, to izbūves un pārbaudes darbi nav iekļauti apjomā. 

Lūdzam pasūtītāju precizēt optiskā tīkla veidu, kabeļu modeļu marku un daudzumu, kā arī iekļaut finanšu veidnē, vai arī sniegt skaidrojumu, kāda viedā pretendentam tie ir jāiekļauj projekta izmaksās.

	













5.1.-5.2. Primāri ir jāizmanto esošais optiskais sakaru tīkls. Ja piedāvātā tehniskā risinājuma realizācijai esošais tīkls nav pietiekams, Pretendentam jāparedz papildu sakaru kanāli.

Nolikuma 3.pielikumā “FINANŠU PIEDĀVĀJUMA SAGATAVOŠANAS VADLĪNIJAS” 4.punktā noteikts “Vienības cenās ir jāietver visas tādas tiešas un netiešas izmaksas, ja nav noteiktas atsevišķi, kas saistītas ar iepirkuma līguma prasību ievērošanu un iepirkuma līguma īstenošanu pilnā apmērā iepirkuma līgumā noteiktajā termiņā un garantijas laikā”.








	6. Par Tehniskās specifikācijas 1.1 Pielikuma 9.8. punktu

6.1. Saskaņā ar konkursa Tehnisko specifikāciju, pielikums nr. 1 un tās pielikumu Nr. 1.1. SIA “Automation Engineering” dokumentācija Daugavpils valstspilsētas NAI vadības un automatizācijas sistēmas modernizācijai”, šī dokumenta punktā Nr. 9.8 ir norādītas prasības projektēšanai un dokumentācijas apjomam.

6.2. Ņemot vērā, ka šī konkursa / projekta ietvaros ir paredzēts modernizēt automātikās vadības sistēmas, kā arī uzstādīt vai nomainīt procesa instrumentus, lūdzam pasūtītāju precizēt kādā apjomā ir jāveic detalizētās projektēšanas darbi sekojošos punktos:
- Elektroapgādes shēmas;
- Iekārtu izvietojuma un izkārtojuma plānus;
- Kabeļu izvietojuma un izkārtojuma plānus

	


Detalizētās projektēšanas darbi jāveic tādā apjomā, kas nepieciešams līguma ietvaros veicamo darbu realizācijai. 

	7. Par piedāvājuma iesniegšanas termiņu

Ņemot vērā atvaļinājumu periodu un ar to saistīto ilgāku informācijas saņemšanas laiku no apakšuzņēmējiem un sistēmu ražotājiem, lūdzam pagarināt piedāvājumu iesniegšanas termiņu līdz 2026. gada 4. septembrim.

Termiņa pagarinājums dotu pretendentiem iespēju pilnvērtīgi saņemt un izvērtēt nepieciešamo tehnisko un komerciālo informāciju un sagatavot kvalitatīvu un saimnieciski izdevīgu piedāvājumu.

	

17.08.2026. ir veikti Grozījumi Nr.1 un piedāvājumu iesniegšanas termiņš ir noteikts 10.09.2026.





Iepirkumu komisija

